
Ehitusloa andmisest keeldumine

Võttes aluseks Kohaliku omavalitsuse korralduse seaduse § 30 lõige 1 punkti 2, Ehitusseaduse § 23 ja § 24 lõike 1 punkt 2 ja lõike 2 Narva Linnavolikogu 20. märtsi 2003. a määruse nr 10/12 "Narva Linnavalitsuse ehitusloa ja kasutusloa väljaandmine õiguse delegeerimine", 

1. Asjaolud ja meenetluse käik

Läbivaatamiseks laekus aadressil Tallinna mnt 4 elamu korteri (korter nr.3) rekonstrueerimiseks fotostuudioruumideks ehitusprojekt koos õigesti vormistatud ehitusloa taotluse ja makstud riigilõivuga. Rekonstrueerimisprojektiga on ettenähtud korteri ümberplaneerimine ning eraldi sissepääsu ehitamine. Fotostuudio sissekäigutrepp ja tuulekoda on projekteeritud sisemise mahu arvelt, välisukse ees sissekäigu kohal on projekteeritud üks aste 20 cm kõrgusega. Projektis ei ole ette nähtud astmeteta tõus liikumispuudega inimeste liikumisvõimaluste tagamiseks.
2. Õiguslikud järeldused

Vastavalt Ehitusseaduse § 23 lõike 2 punktile 2 ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-s 47 nimetatud projekteerimises pädeva või kontrollitud käesoleva seaduse §-s 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud, tasuda riigilõiv

Vastavalt ehitusseaduse § 3 lõike 10 nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes kehtestab majandus- ja kommunikatsiooniminister. See on määrus nr. 14, 28.11.2002, milles on kirjas, et:

· § 12 Hoone sissepääsutasandini peab olema tagatud astmeteta tõus pandusega või tõstukiga;

· § 2 lõike 2 Üldkasutatavates ehitistes tuleb arvestada liikumispuudega inimeste liikumisvõimaluste tagamiseks vajalik pind;

· § 19 Olemasolevate üldkasutatavate ehitiste rekonstrueerimisel ja laiendamisel, samuti ehitamise käigus olemasolevatele ehitistele üldkasutatavate ehitiste funktsioonide andmisel, tuleb tagada rekonstrueeritavate või laiendatavate osade vastavus käesolevas määruses kehtestatud nõuetele. 

Vastavalt Ehitusseaduse § 24 lõike 1 punkt 2 ehitusloa väljastamisest keedutakse, kui ehitusprojektis ei ole arvestatud ehitisele esitatavaid nõudeid.

Vastavalt Ehitusseaduse § 24 lõike 2 Kui ehitusloa taotlemisel esitatud dokumendid on puudulikud, peab ehitusloa väljastaja võimaldama ehitusloa taotlejal kõrvaldada puudused viie tööpäeva jooksul ehitusloa väljastamisest keeldumise aluse selgumise päevast arvates. 

3. Otsus

Tulenevalt eeltoodust ja lähtudes Ehitusseaduse § 24 lõike 1 punktist 2 ja lõike 2 Narva Linnavalitsuse annab korralduse:

3.1. Keelduda loa andmisest alljärgnevalt:

3.2. Tallinna mnt.4 elamu korteri (korter 3) rekonstrueerimiseks fotostuudioks;

3.3. Tallinna mnt.4 elamu korteri 3 omanikule kõrvaldada seadusega ettenähtud korras avastatud puudused.

2. Korraldus jõustub punktis 1 nimetatud ehitiste taotlejale teatavakstegemisest.

3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

